 Saadiq oo dareemay in Daahir saaran-yahay culays fara badan oo ay u dheer tahay shaqa-laaan, dhinacna la dhacsan in uu saakay la aaday salaada Subax, ayaa wuxuu si deganaan fog ku jirto Daahir ugu yiri, walaal kol haddii aadan shaqo lahayn ,caawana aan ku ballanay in aad i geynayso maqaayad ku taalo xaafada Manfuuxa oo ay Soomaalida ku badan yihiin , deegaan ahaan magaalada Riyaadh, sida aad ii sheegtay, ma wax dhib ah ayaa ku jiro in aan iska sheekaysano, khaas ahaan aad iiga warranto arrimahaaga caadiga ah tan iyo maalinta aad timid waddankan, adiga oo aad ugu caaboon in aad si dhaqsiya uga mira dhaliso safarki shaqa doonka ahaa ee aad dalkaan Sacuudiga ku timid, walaal maalinti aan garoonka diyaaradaha Jeddah kaa soo qaaday waxaan kuugu arkay firfircooni aanan horay ugu arkin badanaa Soomaalida timaado dalkaan Sacuudiga,Calaa kulli xaal ,walaal waxaad iiga warrantaa muddada aad waddankan joogtay maxaa kuu qabsoomay maxaase jeclayd oo aanan kuu qabsoomin ,waxaansa ku weydiiyay, adiga ma guursatay ,haddii aad guursataysa ,carruur ma kuu joogtaa? 